Кольца

Кольца — возера ва Ўшацкім раёне Віцебскай вобласьці. Знаходзіцца за 21 км на ўсход ад Ушачаў, за 1,5 км на поўдзень ад вёскі Слабодка, за 2,5 км на поўнач ад возера Атолава. Возера знаходзіцца ў басэйне ракі Тураўлянка. Плошча Кольца складае 0,01 км². Даўжыня возера — 0,18 км, найбольшая шырыня — 0,1 км. Даўжыня берагавой лініі — 0,4 км. Возера знаходзіцца сярод забалочанага хмызьняку. Берагі вадаёма сплавінныя. Возера зарастае. У Кольца ўпадаюць 2 мэліярацыйныя каналы. Літаратура Блакітная кніга Беларусі: энцыкл / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. — Мн.: БелЭн, 1994. — 415 с. — ISBN 5-85700-133-1